stanford-oval/wikipedia huggingface dataset:
Kristiina Brask
Diskografia > Singlet

| Vuosi | Single | Latauslista  | Singlelista  | Albumi |
| --- | --- | --- | --- | --- |
| 2007 | "Nyt mä meen" | 9 | 14 | Silmät sydämeeni |
| 2007 | "Silmät sydämeeni" | – | – | Silmät sydämeeni |
| 2008 | "Pilvet valmiina" | – | – | Silmät sydämeeni |
| 2008 | "Liian kaukana" | – | – | Silmät sydämeeni |
| 2009 | "Kuivilla susta" | 11 | 15 | Kuivilla susta |
| 2009 | "Happee, hoitoo ja empatiaa" | – | – | Kuivilla susta |
| 2011 | "F32" | – | – | TBA |
| 2018 | "Praise to Jesus" |  |  |  |
| 2019 | "See to God" |  |  |  |
| 2020 | "Ristillä" |  |  |  |
| 2020 | "Suojelusenkeli" |  |  |  |
| 2020 | "Embrace Me" |  |  |  |
Diskografia > Musiikkivideot

Nyt mä meen
Kuivilla susta
Diskografia > Muut levytetyt kappaleet

| Kappale | Muut esittäjät | Albumi | Vuosi |
| --- | --- | --- | --- |
| ”One Of Us” | – | Idols 2007 | 2007 |
| ”Liekki” | Antti Tuisku, Kaija Koo, Jippu | Musamaidot välittää | 2007 |
| ”Maa on niin kaunis” | – | Joulutarina Soundtrack | 2007 |
| ”Varis Hilton” (feat. Kristiina Brask) | Ella ja Aleksi | Takapihan tavikset | 2009 |
| ”I'm Coming Out” | Ilkka Alanko, Marco Hietala, Sani, Sebastian Rejman, Vicky Rosti | Kuorosota | 2010 |
| ”It's My Life” | Ilkka Alanko, Marco Hietala, Sani, Sebastian Rejman, Vicky Rosti | Kuorosota | 2010 |
| ”Angels” | Leppävirran kuoro | Kuorosota | 2010 |
| ”Puhu äänellä jonka kuulen” | Grex Musicus | Kuorosota | 2010 |
| ”Erase/Rewind” (feat. Kristiina Brask) | Bone5 | – | 2010 |
Aiheesta muualla

Viralliset kotisivut
Kristiina Brask Idolsin sivustolla
Kristiina Brask Spotifyssa
Maria Ylipää

| Maria Ylipää |
| --- | --- |
 Maria Ylipää yhteislaulutapahtumassa Allsång på Skansen 2015.
Henkilötiedot
Koko nimi:  Maria Mikaela Markuntytär Ylipää
Syntynyt: 8. elokuuta 1981 (ikä 43) Ylöjärvi
Ammatti:  laulaja, näyttelijä
Puoliso:  Matti Pentikäinen (vih. )
Lapset:  3
Näyttelijä
Aktiivisena:  2003–
Aiheesta muualla
IMDb 
Elonet
Maria Ylipää vuonna 2014.
Maria Mikaela Markuntytär Ylipää (s. 8. elokuuta 1981 Ylöjärvi) on suomalainen laulaja ja näyttelijä, joka on tullut tunnetuksi erityisesti nimiroolistaan musikaalissa Kristina från Duvemåla (Helsinki 2012, Göteborg 2014, Tukholma 2015) sekä naispääosistaan elokuvissa Keisarikunta (2004) ja Pietà (2007).
Ura

Ylipää valmistui ylioppilaaksi Tampereen yhteiskoulun lukiosta vuonna 2000 ja näyttelijäksi Teatterikorkeakoulusta vuonna 2005.
Maria Ylipää on esiintynyt televisiosarjoissa Rikospoliisi Maria Kallio (2003), Tappajan näköinen mies (2011) ja Luottomies (2016) sekä musikaaleissa Helsingin kaupunginteatterissa, Tampereen Työväen Teatterissa, Svenska Teaternissa ja Tukholman Cirkuksessa. Hän voitti parhaan naisnäyttelijän Kultaisen Venlan 2017 pääroolistaan rikossarjassa Aallonmurtaja.
Ylipää on laulanut muun muassa Jukka Leppilammen, Jiri Kurosen ja Jarmo Savolaisen albumeilla sekä vuonna 2011 Dallapén albumilla Soittajan sussu. Keväällä 2009 hän oli mukana musiikkiteatteri UIT:n esityksissä. Hän on julkaissut yhteislevyn Emma Salokosken kanssa vuonna 2010 ja soololevyn Onerva vuonna 2013, joka koostuu Anna-Mari Kähärän sävellyksistä L. Onervan runoihin. Keväällä 2017 Ylipää perusti oman yhtyeensä Maria Ylipää ja Ystävät ja on tehnyt sen nimissä keikkoja..
Palkinnot ja tunnustukset

Vuonna 2007 Ylipää valittiin ensimmäiseksi Kirkon ulkomaanavun Toivon lähettilääksi yhdessä muusikko Juha Tapion kanssa.
Vuonna 2017 Ylipää palkittiin Kultainen Venla -palkinnolla parhaana naisnäyttelijänä sarjassa Aallonmurtaja. Hän on konsertoinut Waltteri Torikan ja Alexander Lycken kanssa.
Ylipää palkittiin vuonna 2019 Alfred Kordelinin säätiön 30 000 euron kulttuuripalkinnolla.
Yksityiselämä

Maria Ylipään puoliso on muusikko Matti Pentikäinen ja heillä on kolme lasta.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2004 | Keisarikunta | Aila |
| 2012 | Miss Farkku-Suomi | Kara |
| 2015 | Ollaan vapaita | Selja |
| 2016 | Tappajan näköinen mies | Marja Takala |
| 2019 | Baby Jane | Piki |
| 2019 | Täydellinen joulu | Riitta |
| 2024 | Luottomies: All in | Harriet Mäkinen-Renwall |
| Televisio> Vuosi | Televisio> Sarja | Televisio> Rooli |
| --- | --- | --- |
| 2003 | Rikospoliisi Maria Kallio | Silja Taskinen |
| 2011 | Tappajan näköinen mies | Marja Takala |
| 2011 | Moska | myyjä |
| 2016–2018 | Luottomies | Harriet Mäkinen-Renwall |
| 2017– | Aallonmurtaja | Tuula Aaltonen |
| 2018 | Ivalo | Gunilla Lorenz |
| 2021 | Koskinen | Ulla Lundelin |
| 2022 | Sijainen | Ella Rönkä |
Teatteri

| --- | --- |
 Helsingin Kaupunginteatteri Cherbourgin sateenvarjot (2002)  Tuhkimo (2003)  Miss Saigon (2004)  Evita (2006)  Wicked (2010) Svenska Teatern Spin (2005)  Kristina från Duvemåla (2012)  Chess (2018)  Next to Normal (2021) :  Tampereen Työväen Teatteri Suruttomat (2004)  Turun Kaupunginteatteri Hiljaiset sillat -musikaali (2022) Göteborgsoperan Kristina från Duvemåla (2014) Tukholman Cirkus-teatteri Kristina från Duvemåla (2015)
Aiheesta muualla

Maria Ylipää -artikkelit. Yleisradio
Maria Ylipää Actors in Scandinavian (englanniksi)
Katō Takaaki

| Katō Takaaki> 加藤高明 |
| --- | --- |

Japanin pääministeri
 11. kesäkuuta 1924 – 28. tammikuuta 1926  
Monarkki:  Yoshihito Hirohito
Edeltäjä:  Kiyoura Keigo
Seuraaja:  Wakatsuki Reijirō
Henkilötiedot
Syntynyt: 25. tammikuuta 1860 Nagoya, Japani
Kuollut: 28. tammikuuta 1926 (66 vuotta) Tokio
Puoliso:  Haruji Katō
Tiedot
Puolue:  Kenseikai
 Nimikirjoitus
Katō Takaaki (jap. 加藤高明, 25. tammikuuta 1860 Nagoya – 28. tammikuuta 1926 Tokio) oli japanilainen poliitikko ja Japanin 24. pääministeri 11. kesäkuuta 1924 – 28. tammikuuta 1926.
Hän syntyi Owarin provinssissa vuonna 1860 ja hänet adoptoi Katō Bunhei hänen ollessaan 13-vuotias. Hän opiskeli lakia Tokiossa ja työskenteli sen jälkeen Mitsubishilla, jossa hänestä tuli apulaisjohtaja vuonna 1885. Vuonna 1887 Katō nousi silloisen ulkoministerin Ōkuma Shigenobun yksityissihteeriksi ja työskenteli hänen kanssaan epätasa-arvoisten sopimusten muuttamiseksi. Vuosina 1894–1899 hän toimi Japanin suurlähettiläänä Yhdistyneessä kuningaskunnassa ja vuonna 1900 hänestä tuli Itō Hirobumin lyhytaikaisen neljännen hallituksen ulkoministeri. Tänä aikana hän loi perusteet Japanin ja Yhdistyneen kuningaskunnan liitolle, joka solmittiin vuonna 1902. Samana vuonna hänet valittiin Japanin alahuoneeseen Kōchin prefektuurista.
1900-luvun alkupuolella hän toimi jälleen ulkoministerinä useissa hallituksissa, myös ensimmäisen maailmansodan alkaessa, johon Japani liittyi hänen johdollaan. Lisäksi vuonna 1915 Katō oli luomassa Kiinalle 21:tä vaatimusta, mikä sai aikaan merkittävän diplomaattisen kriisin ja vastustusta kotimaassa. Samana vuonna hänet nimitettiin ylähuoneeseen. Hänestä tuli vuonna 1916 konservatiivisen keiseikai-puolueen puheenjohtaja ja hän vaikutti sen politiikkaan huomattavasti vastustaessaan genrō-neuvoston vaikutusvaltaa ja kannattaessaan perustuslakia sekä äänioikeuden laajentamista.
Vuonna 1924 Katō nimitettiin Japanin pääministeriksi, jona hän toimi kuolemaansa saakka vuoden 1926 alussa. Hänen hallituksensa kykeni koalitioluonteestaan huolimatta ajamaan läpi merkittävää lainsäädäntöä, kuten yleisen vaalilain, joka laajensi äänioikeuden kaikkiin yli 25-vuotiaisiin miehiin, vuonna 1925 ja "rauhansäilytyslain", jonka tarkoitus oli vaimentaa radikaaliset poliittiset järjestöt – sosialistit, kommunistit ja anarkistit. Hän käynnisti myös yleisen asevelvollisuuden. Katō halusi rajoittaa hallinnon rahankäyttöä, mutta häntä myös kritisoitiin huomattavasti perhesiteistään Mitsubishiin.
Aiheesta muualla

Kuvia tai muita tiedostoja aiheesta Katō Takaaki Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Katō Takaaki
Käännös suomeksi
Humppilan seurakunta

| Humppilan seurakunta |
| --- | --- |

 tunnus :  sijainti 
 Humppilan kirkko
Tunnustuskunta:  evankelis-luterilainen
Hiippakunta:  Tampereen hiippakunta
Rovastikunta:  Tammelan rovastikunta
Pääkirkko:  Humppilan kirkko
Jäsenmäärä:  1 727 (2022)
– Osuus asukkaista:  79,9 %
Kirkollisvero:  1,85 %
Kirkkoherra:  Ilkka Wiio
Sivusto
Infobox OKNimi-testi OK: 
Humppilan seurakunta on Suomen evankelis-luterilaisen kirkon seurakunta Kanta-Hämeessä, Humppilan kunnassa. Seurakunta kuuluu Tampereen hiippakunnassa Tammelan rovastikuntaan. Kirkkoherrana toimii Ilkka Wiio. Vuonna 2017 seurakunnassa oli 1 916 jäsentä.
Humppilan seurakunta perustettiin Tammelan seurakuntaan kuuluneena kappeliseurakuntana 1600-luvulla. Itsenäiseksi seurakunnaksi se tuli vuonna 1893.
Papisto

Seuraavat henkilöt ovat toimineet Humppilan seurakunnan kirkkoherroina:
1989–2005: Erkki Vappula
2013: vs. Miikka Anttila
2013 alkaen: Ilkka Wiio
Billy Ray Cyrus

| Billy Ray Cyrus |
| --- | --- |

Henkilötiedot
Syntynyt: 25. elokuuta 1961 (ikä 63) Flatwoods, Kentucky, Yhdysvallat
Ammatti:  laulaja näyttelijä lauluntekijä
Muusikko
Aktiivisena:  1990–
Tyylilajit:  Country
Soittimet:  kitara
Levy-yhtiöt:  Curb Records, Disney Music Group, Lyric Street Records, Mercury Records, Monument Records, Walt Disney Records, Warner Bros. Records, Word ja BMG Rights Management 
Aiheesta muualla
billyraycyrus.com
  [ Muokkaa Wikidatassa ] [ ohje ]  
Billy Ray Cyrus (syntymänimeltään William Ray Cyrus, s. 25. elokuuta 1961 Flatwoods, Kentucky, Yhdysvallat) on yhdysvaltalainen country-laulaja ja näyttelijä.
Hänet tunnetaan esittämästään hittisinglestä ”Achy Breaky Heart” (1992). Debyyttialbumi Some Gave All (1992), joka on hänen suosituin levynsä, on myynyt yli 20 miljoonaa kappaletta maailmanlaajuisesti.
Vuosina 2001–2004 Cyrus näytteli televisiosarjassa Doc ja vuosina 2006–2011 hittisarjassa Hannah Montana tyttärensä Miley Cyrusin kanssa. Näiden lisäksi hän on näytellyt elokuvissa ja muissa televisio-ohjelmissa.
Elämäkerta > Varhainen elämä

Cyrus syntyi Flatwoodsissa Kentuckyssa. Hänen vanhempansa olivat Ron Cyrus ja Ruth Ann Casto.Billy Rayn syntymän aikoihin hänen isänsä oli asentajana metallitehtaassa. Perhe eli hyvin vaatimattomissa olosuhteissa. Billy Rayn isänisä Eldon Cyrus oli helluntailainen saarnaaja. Hänen äitinsä Ruth soitti pianoa. Ron Cyrus, josta myöhemmin tuli arvostettu demokraattipoliitikko, soitti Eldonin kanssa Crownsmen Quartet -nimisessä yhtyeessä. Billy Ray seurasi isänsä ja isänisänsä säännöllisiä esiintymisiä tehdaslaitoksissa ja baareissa. Kasvaessaan hän kuuli bluegrass-, country- ja gospel-musiikkia. Äidinisänsä luona käydessään hän soitti epävarmasti viulua, samalla kun hänen äitinsä soitti pianoa ja hänen isänsä kitaraa. He soittivat sellaisia kappaleita kuin ”Amazing Grace”, ”Rolling In My Sweet Baby's Arms” ja ”(Won't You Come Home) Bill Bailey”. Isänsä Crownsmen Quartet -yhtyeessä hänet ”pakotettiin” laulamaan.
Billy Rayn vanhemmat erosivat, kun hän oli viisivuotias. Perheen hajoaminen aiheutti paitsi suurta sosiaalista painetta myös taloudellisia vaikeuksia. Koska hän on vasenkätinen, isän kitaran soitto osoittautui lähes mahdottomaksi.
Vuonna 1975 Ron Cyrus valittiin politiikkaan ja hänestä tuli Federal Reserve Systemin johtokunnan jäsen. Ron Cyrus kuoli mesotelioomaan 70-vuotiaana vuonna 2006. Sairauden arveltiin johtuneen hänen altistumisestaan asbestille aiemmassa työssään.
Billy Ray Cyrusista tuli 14-vuotiaana omien sanojensa mukaan ”villi nuorisorikollinen ja huligaani”. Hän kiinnostui urheilusta ja ihaili baseball-pelaaja Johnny Benchiä. Hän päätti seurata idolinsa jalanjälkiä ja päästä mukaan Cincinnati Reds -seuraan. Hänelle myönnettiin paikallinen baseball-stipendi Georgetown Collegeen.
Sisäisen äänensä ohjaamana hän luopui college-stipendistään viiden viikon jälkeen opinto-ohjaajien pyynnöistä välittämättä ja päätti ostaa vasenkätisen kitaran. Heti tämän jälkeen hän teki ensimmäisen laulunsa ja kutsui veljensä Kevinin (Kebo) yhtyeeseen. Cyrus oli päättänyt, että hänen yhtyeestään Sly Dog tulisi vakituinen house band jossakin baarissa tai klubissa ennen hänen 20-vuotispäiväänsä. Viikkoa ennen määräaikaa elokuussa 1981 hän hankki työpaikan ohiolaisessa klubissa. Seuraavat kolme vuotta kuluivat marihuanan polton ja fanien (”bändärien”) hämäryydessä, kunnes vuonna 1984 koko klubin tulipalossa tuhoutuivat kaikki Cyrusin tavarat. Miniraamattu, jonka hän oli piilottanut kitaravahvistimeen onnea tuottamaan, oli ainoa tulipalosta ehjänä säilynyt. Hän piti sitä Jumalan lähettämänä hyvänä merkkinä – todisteena siitä, että jos hän uskoi eikä koskaan antanut periksi, hän tulisi menestymään.
Vuodesta 1980 vuoteen 1990 Cyrus soitti baareissa, kunnes sai levytyssopimuksen Mercury Nashville Recordsin kanssa.
Elämäkerta > Näyttelijän ura

Cyrus näytteli Radical Jack -elokuvassa, joka valmistui vuonna 2000. Hänellä oli pieni osa David Lynchin vuoden 2001 elokuvassa Mulholland Drive, jossa hän näytteli Geneä, uima-allassiivojaa, jolla oli ollut rakkaussuhde Adam Kesherin (Justin Theroux) vaimon kanssa.
Hän teki roolit elokuvissa Kahden naisen välissä (2001) ja Elvis Has Left the Building (2004).
Vuosina 2001–2004 Cyrus näytteli pääroolin Dr. Clint ”Doc” Cassidy Paxin televisiosarjassa Doc. Sarja, josta tuli kanavan korkeimmin arvosteltu sarja, kertoi lääkäristä, joka muutti Montanasta New York Cityyn. Hän lauloi Docin tunnusmusiikin.
Vuonna 2005 Cyrus jatkoi näyttelijän uraansa Torontossa näytelmässä Annie Get Your Gun Frank Butlerin roolissa. Vuosina 2006–2011 Cyrus näytteli Disney Channelin televisiosarjassa Hannah Montana tyttärensä Miley Cyrusin kanssa.
Cyrus teki vuonna 2009 kaksi elokuvaa: Hannah Montana: The Movie ja Flying By. Hän sai Razzie-palkinnon huonoimmasta miessivuosasta roolistaan Hannah Montana -elokuvassa.
Cyrus esiintyi Jackie Chanin elokuvassa The Spy Next Door (2010). Se kuvattiin Albuquerquessa New Mexicossa. Elokuva sai suurelta osin negatiivisia arvosteluja.
Cyrusin televisiouraan kuuluvat myös Nanny, Diagnoosi: Murha, The Love Boat: The Next Wave ja TNN:n 18 Wheels Of Justice. Vuonna 2004 hän vieraili kanadalaisessa teinisarjassa Degrassi: The Next Generation limusiinikuskina. Cyrus on myös esiintynyt monissa televisiospesiaaleissa, joissa kerrotaan hänen perheestään ja elämästään.
Vuonna 2007 Cyrus osallistui Dancing with the Stars -ohjelman 4. tuotantokaudelle. Hän ja hänen partnerinsa Karina Smirnoff pudotettiin kahdeksannella viikolla.
Elämäkerta > Avioliitto ja lapset

Vuosina 1986–1991 Cyrus oli naimisissa Cindy Smithin kanssa, jonka kanssa hän kirjoitti yhteistyönä laulut "Wher'm I Gonna Live?" ja "Some Gave All", jotka ilmestyivät Cyrusin vuoden 1992 albumilla Some Gave All. Joulukuun 28. päivänä 1992 hän meni naimisiin Leticia "Tish" Finleyn kanssa. Heillä on yhdessä kolme lasta, tyttäret Miley (syntyjään Destiny Hope) ja Noah Lindsey sekä poika Braison Chance. Heillä on myös kaksi adoptoitua lapsipuolta, Trace (syntynyt 1989) (Metro Station -yhtyeen laulaja-kitaristi) sekä Brandi (s. 1987). Cyrus adoptoi Tracen ja Brandin, kun he olivat lapsia. Billy Raylla on myös poika edellisestä suhteesta, Christopher Cody (s. 1992).
Perhe asui ennen maatilalla Tennesseessä, kunnes he muuttivat Los Angelesiin kuvaamaan Hannah Montanaa. Myös Cyrusin toisella tyttärellä, Noahilla, oli pieni sivurooli Hannah Montanassa.
Hannah Montana -televisiosarjan lopettamisen jälkeen Billy Ray Cyrus kertoi sarjan tuhonneen välit perheeseensä. Hän jätti avioerohakemuksen puolisostaan Tish Finleystä lokakuussa 2010. GQ-lehden haastattelussa hän vertasi tyttärensä Mileyn silloista elämäntilannetta Kurt Cobainiin, Anna Nicole Smithiin ja Michael Jacksoniin, jotka kaikki kuolivat traagisissa olosuhteissa. Hän kertoi haluavansa suojella tytärtään vaaroilta.
Cyrus ilmoitti The View'ssa 18. marraskuuta 2010 vetäneensä erohakemuksensa takaisin.
Muusikon ura

Vuonna 1991 country-yhtye The Marcy Brothers oli julkaissut kappaleen ”Don't Tell My Heart”, mutta se ei menestynyt. Cyrusin esittämänä ”Achy Breaky Heart” (1992) oli ensimmäinen single, joka myi kolmoisplatinaa siitä lähtien kun myyntiä on tilastoitu.
Hänen debyyttialbuminsa, vuonna 1992 ilmestynyt Some Gave All, myi yli 9 miljoonaa Yhdysvalloissa ja yli 20 miljoonaa maailmanlaajuisesti. Some Gave All oli eniten myynyt country-artistin esikoisalbumi, ja siitä tuli kaikkien aikojen eniten myynyt miespuolisen sooloartistin albumi.
Vuonna 1993 ilmestynyt It Won't Be the Last myi platinaa Yhdysvalloissa.
Storm in the Heartland ilmestyi vuonna 1994. Se menestyi odotettua huonommin myyden kultaa.
Cyrusin eniten kritisoitu albumi, Trail Of Tears, ilmestyi vuonna 1996 ja seuraava albumi, Shot Full Of Love, vuonna 1998. Southern Rain ilmestyi vuonna 2000 ja Wanna Be Your Joe vuonna 2006. Vuonna 2003 Cyrus julkaisi kaksi albumia, Time Flies ja The Other Side.
Cyrus esiintyi vuonna 2006 metalliyhtye Metal Skoolin kanssa ja lauloi kappaleet "Rebel Yell" ja "I Want My Mullet Back", joka ilmestyi Wanna Be Your Joe -albumilla.
Vuonna 2007 ilmestynyt Home at Last myi ensimmäisellä viikollaan yli 30 000 kopiota. Yhteensä se on myynyt 297 000 levyä. 
Huhtikuussa 2009 ilmestyneen albumin Back To Tennessee julkaisupäivää siirrettiin kolme kertaa. Se on myynyt yhteensä vain 29 000 kopiota.
Cyrus oli Grammy-palkintoehdokkaana vuosina 1992 ja 1993.
Diskografia

Studioalbumit
1992: Some Gave All
1993: It Won't Be the Last
1994: Storm in the Heartland
1996: Trail of Tears
1998: Shot Full of Love
2000: Southern Rain
2003: Time Flies
2003: The Other Side
2006: Wanna Be Your Joe
2007: Home at Last
2009: Back to Tennessee
2011: I'm American
2012: Change My Mind
2016: Thin Line
2017: Set the Record Straight
2019: The SnakeDoctor Circus
Kokoelma-albumit
1997: The Best of Billy Ray Cyrus: Cover to Cover
2003: 20th Century Masters - The Millennium Collection: The Best of Billy Ray Cyrus
2004: The Definitive Collection
2008: Love Songs
Filmografia

| Vuosi | Nimi | Rooli |
| --- | --- | --- |
| 1995 | Nanny | näytteli itseään |
| 2001 | Doc | Dr. Clint Cassidy |
| 2001 | Mulholland Drive | Gene |
| 2001 | Radical Jack | Jack |
| 2002 |  Wish You Were Dead | Dean Longo |
| 2003 | Degrassi: The Next Generation | Duke |
| 2004 | Elvis Has Left the Building | Hank |
| 2004 | Death and Texas | Spoade Perkins |
| 2006 | Hannah Montana | Robby Stewart |
| 2007 | Dancing with the Stars | näytteli itseään |
| 2007 | Billy Ray Cyrus... Home at Last | näytteli itseään |
| 2008 | Finias ja Ferb | Buck Buckerson |
| 2008 | Hannah Montana & Miley Cyrus: Best of Both Worlds Concert | näytteli itseään |
| 2008 | Bait Shop | Hot Rod Johnson |
| 2009 | Hannah Montana: The Movie | Robby Stewart |
| 2009 | Flying By | George Barron |
| 2009 | Christmas In Canaan | Daniel Burton |
| 2010 | The Spy Next Door | Colton James |
Billy Ray Cyrus laulamassa Spirit American tourissa.
Ada Lovelace

| Ada Lovelace |
| --- | --- |
 Vesivärimaalaus Lovelacen kreivittärestä vuodelta 1840.
Henkilötiedot
Syntynyt: 10. joulukuuta 1815 Lontoo, Englanti, Yhdistynyt kuningaskunta
Kuollut: 27. marraskuuta 1852 (36 vuotta) Lontoo
Koulutus ja ura
Opettaja:  Mary Somerville   Augustus De Morgan
Tutkimusalue:  matematiikka
 Nimikirjoitus
Augusta Ada King, Lovelacen kreivitär (10. joulukuuta 1815 Lontoo, Englanti, Yhdistynyt kuningaskunta – 27. marraskuuta 1852 Lontoo) oli englantilainen matemaatikko, joka kirjoitti kuvauksen Charles Babbagen varhaisesta mekaanisesta yleistietokoneesta eli analyyttisestä koneesta. Hän kirjoitti koneelle myös ohjelman, minkä ansiosta häntä kutsutaan joskus ensimmäiseksi tietokoneohjelmoijaksi.
Ada Lovelace oli runoilija lordi Byronin ja Anne Isabella Byronin tytär. Lady Byron jätti miehensä pian Adan syntymän jälkeen, eikä tytär tuntenut isäänsä. Ada meni naimisiin William Kingin kanssa ja sai miehensä kautta aatelisarvon. Lady Byron palkkasi tyttärelleen useita opettajia, ja tästä kasvoi lahjakas matemaatikko. Lovelace tunnetaan erityisesti artikkelistaan ”Kääntäjän merkintöjä”. Hän alkoi kääntää Luigi Federico Menabrean tekemää artikkelia Babbagen analyyttisestä koneesta ja lisäsi käännöksen yhteyteen Babbagen avustamana laajan osion, johon hän muun muassa kirjoitti koneelle ohjelman Bernoullin lukujen laskemiseen ja pohti tekoälyn mahdollisuutta. Lovelace sairasteli koko elämänsä ajan ja kuoli 36-vuotiaana kohtusyöpään.
Elämä > Varhaislapsuus

Ada Lovelacen vanhemmat olivat runoilija lordi Byron ja hänen vaimonsa Anne Isabella Byron. He olivat menneet naimisiin 2. tammikuuta 1815, ja Augusta Ada syntyi 10. joulukuuta 1815. Ada sai ensimmäisen nimensä lordi Byronin sisarpuolen Augustan mukaan. Lady Byron käytti tyttärestään nimeä Ada.
Lordi Byron oli tunnettu runoilija, mutta hänellä oli ollut suhteita kumpaankin sukupuoleen ja intohimo sisarpuoltaan Augustaa kohtaan, mikä herätti paheksuntaa. Hänet tunnettiin jo Adan syntymän aikaan ympäri Eurooppaa sekä runoistaan että rakkausseikkailuistaan. Byron petti vaimoansa lyhyen liiton aikana useiden naisten kanssa. Annabella Byron sieti miehensä naisseikkailuja lopulta vain noin vuoden ajan, ja hän pakeni miehensä luota 15. tammikuuta 1816. Byronien avioliittoa vaikeuttivat myös säännöllisesti saataviaan vaativat velkojat. Lordi Byron oli tunnettu ylenpalttisesta tuhlaavaisuudestaan.
Lady Byron ja Ada muuttivat Seahamiin Annabellan vanhempien luokse. Avioliittonsa aiheuttaman kohun sekä velkojensa vuoksi lordi Byron lähti Englannista 25. huhtikuuta 1816. Lady Byron syytti avioeroprosessin yhteydessä miestään siitä, että tällä oli suhde sisarpuoleensa Augustaan, joskaan insesti ei siihen aikaan ollut rikos. Toiseksi hän syytti miestään homoseksuaalisuudesta ja heteroseksuaalisesta sodomiasta, jotka puolestaan olivat rikoksia. Erosopimuksessa ei mainittu Adan huoltajuudesta. Tämä johtui todennäköisesti siitä, etteivät lady Byronin asianajajat halunneet nostaa kysymystä esille, koska ajan lain mukaan tilanne olisi ollut suosiollinen isän kannalta.
Ada ei nähnyt isäänsä enää sen jälkeen, kun tämä oli lähtenyt Englannista. Lordi Byron kuoli Kreikassa, kun Ada oli kahdeksanvuotias. Lordi Byron ei unohtanut missään vaiheessa tytärtään ja kysyi usein sisarpuolelleen lähettämissä kirjeissä yksityiskohtia Adasta ja tämän kasvatuksesta. Lordi Byron kirjoitti matkallaan Englannin kanaalin yli ensimmäiset kolme säkeistöä runoelmansa Childe Harold’s Pilgrimage kolmanteen lauluun. Siinä hän kirjoittaa Adan jättämisen aiheuttamasta ahdistuksestaan.
Elämä > Kotiopetuksessa > Babbagen ja Somervillen tapaaminen

Lontoon seurapiireissä vaikuttaneiden ihmisten tyttärien esittely hovissa oli eräänlainen naiseksi tulemisen riitti. Lady Byron vei Adan 10. toukokuuta 1833 tapaamaan kuningas Vilhelm IV:tä ja tämän vaimoa kuningatar Adelaidea. Vaikka Ada nautti kuninkaallisten ja ulkomaisten arvohenkilöiden tapaamisesta, lady Byron kertoi kirjeessään lääkäri Kingille, että Adaan teki suuremman vaikutuksen 5. kesäkuuta tapahtunut tieteilijöiden tapaaminen. Adaan oli vaikuttanut erityisesti matemaatikko Charles Babbage.
Babbage kutsui Adan ja lady Byronin kotiinsa, missä he vierailivat pari viikkoa ensitapaamisen jälkeen. Babbage esitteli vierailleen rakentamansa keskeneräisen differenssikoneen. Ada kiinnostui jo tuolloin koneesta ja seurasi seuraavien vuosien aikana tarkasti sen kehitystä. Hän luki siitä tehdyt artikkelit ja keskusteli asiasta myös Babbagen kanssa.
Ada ystävystyi Mary Somervillen kanssa keväällä 1834. Somerville lähetti Adalle matematiikan kirjoja, neuvoi häntä opinnoissa, teki hänelle harjoitustehtäviä ja keskusteli matematiikasta. Ada nautti siitä, että hän oli saanut älyllisesti haastavan opettajan. Somerville oli ajalle poikkeuksellinen nainen, sillä hän oli osoittanut, että nainen pystyi jättämään jäljen tieteeseen. Hän oli kääntänyt tähtitieteilijä Pierre-Simon Laplacen teoksia englanniksi ja kirjoittanut itse tietokirjan On the Connexion of the Physical Sciences.
Babbagesta tuli vuoden 1834 tienoilla lady Byronin ja Adan vakiotuttava. Ada opetti tässä vaiheessa itsekin matematiikkaa. Hänen oppilaitaan olivat lady Gosfordin nuorimmat tyttäret Olivia ja Annabella.